Ketchaoua Mosque

De Ketchaoua Mosque (Arabic: جامع كتشاوة), dem sanso know am as Djamaa Ketchaoua, be a mosque insyd de city of Algiers, de capital of Algeria. Na dem build am during Ottoman period insyd de 17th century wey e dey locate for de foot of de Casbah of Algiers, a UNESCO World Heritage Site. De mosque dey stand for de first of de Casbah ein chaw steep stairways wey na ebe logistically den symbolically a cynosure of pre-colonial Algiers. De mosque be noted for ein unique fusion of Moorish den Byzantine architecture.

Na dem originally build de mosque insyd 1612. Insyd 1845 na dem convert am under French rule, to de Cathedral of St Philippe, wich na e remain til 1962. Na dem demolish de old mosque between 1845 den 1860 wey na dem build a new church den dem convert am into a mosque insyd 1962. In spite of dese transitions, na de mosque retain ein original grandeur wey ebe one of de major attractions of Algiers.

 Geography 
Ketchaoua Mosque dey locate insyd de historic Casbah of Algiers insyd de southern part of de city, approximately 250 metres east of de Djamaa el Kebir mosque, near de Archbishop's Palace of Algiers den National Library of Algeria. Na dem build de mosque, during de city ein Ottoman period, na e once be for de centre of de city. Ein strategic location for de first of de Casbah ein stairways dey lead to de five gates of de city, dey lie insyd de aristocratic district wer na live de rich den de famous royal family members of de Ottoman Regency, de politically prominent, den business magnates. Na dem build am for de site of an icosium, a Phoenician settlement for de site of de mosque.

History
Origins
De Casbah (fortress), dem construct next to de Mediterranean Sea shore, be a unique kind of medina, anaa Islamic city, wich dey predate construction of de Ketchaoua Mosque for ein centre. E dey overlook de islands wer na dem establish a Carthaginian trading-post insyd de 6th century BC, buh na dem found de city of Algiers insyd de 10th century by de Zirids. Over de next several centuries na de Berbers, Romans, Byzantines, Arabs den Spaniards all make an impact. 

De history of de Ketchaoua Mosque be integral to de ancient history of de Casbah, dem recognize for de UNESCO World Heritage List. Na ein exact location be for de centre of de city at de intersection of de roads from de lower Casbah wey dey lead to de five gates of de Algiers city. Na dem dey make an unconfirmed mention of de mosque insyd de 14th century, buh de confirmed "notarial document" dey date am to 1612. However, na ebe rebuilt by Hasan Pasha according to a commemorative inscription insyd de later part of de 18th century, wen na ebe glorified as a structure of "unparalleled beauty.” 
Gallery

 References 
Category:2025 Wiki Dey Love Ramadan Contributions

 External links 


Category:Casbah of Algiers
Category:Mosques insyd Algiers
Category:17th-century mosques insyd de Ottoman Empire
Category:Mosques dem plete insyd de 1610s
Category:Religious buildings den structures dem plete insyd 1612
Category:Tourist attractions insyd Algiers
Category:Byzantine architecture
Category:1612 establishments insyd de Ottoman Empire
Category:1612 establishments insyd Africa
Category:Ottoman mosques insyd Algeria
Category:Churches dem convert from mosques
Category:17th-century mosques insyd Africa
Category:Mosque buildings plus minarets insyd Algeria